b'\n_START_ARTICLE_\nR-BOT 001\n_START_PARAGRAPH_\nR-BOT 001 (rus. \xd0\xa0-\xd0\x91\xd0\x9e\xd0\xa2 001)\xc2\xa0\xe2\x80\x93 robotas, naudotas vie\xc5\xa1ajai tvarkai saugoti Perm\xc4\x97je nuo 2007\xc2\xa0m. bir\xc5\xbeelio m\xc4\x97n. iki 2008\xc2\xa0m. vasaros. Suprojektuotas ir pagamintas Maskvoje. Robotas gali steb\xc4\x97ti miesto gatves, i\xc5\xa1siai\xc5\xa1kinti pa\xc5\xbeeidimus ir kviesti pilie\xc4\x8dius laikytis \xc4\xafstatym\xc5\xb3._NEWLINE_Darbai vyko apie dvejus metus ir kainavo daugiau kaip 10 000 JAV doleri\xc5\xb3. Robotas yra vertikalaus kiau\xc5\xa1inio formos, jo auk\xc5\xa1tis apie 1,8 metro, svoris 250 kilogram\xc5\xb3. Plieninis korpusas ir aptaki forma saugo nuo vagys\xc4\x8di\xc5\xb3 ir vandalizmo. Darbo laikas be pakrovimo\xc2\xa0\xe2\x80\x93 8 valandos. Juda ant keturi\xc5\xb3 rat\xc5\xb3 iki 5 km/h grei\xc4\x8diu. Turi penkias kameras, kurios apsaugotos neper\xc5\xa1aunamu stiklu\xc2\xa0\xe2\x80\x93 kamer\xc5\xb3 \xc4\xafra\xc5\xa1ai gali b\xc5\xabti panaudoti teisme. \xc4\xae roboto atmint\xc4\xaf \xc4\xafra\xc5\xa1ytas Rusijos Pilietinis kodeksas, kur\xc4\xaf jis gali skaityti kalbos sintezatoriaus pagalba. Robotas turi pagalbos mygtuk\xc4\x85, kur\xc4\xaf paspaudus galima i\xc5\xa1kviesti milicij\xc4\x85. Robotas gali dirbti valdomas distanciniu b\xc5\xabdu ir automati\xc5\xa1kai. Pasak jo k\xc5\xabr\xc4\x97j\xc5\xb3, jis turi ir tr\xc5\xabkum\xc5\xb3: neteisingai taria \xc5\xbeod\xc5\xbeius, negali mu\xc5\xa1tyni\xc5\xb3 atskirti nuo \xc5\xa1oki\xc5\xb3, tod\xc4\x97l apie \xc4\xafvyk\xc4\xaf ir d\xc4\x97l sprendimo pri\xc4\x97mimo prane\xc5\xa1a \xc4\xaf centr\xc4\x85.  Liudininkai nurod\xc4\x97, kad robotas buvo stumiamas, neteisingai atsako \xc4\xaf klausimus, prie jo stovi milicininkas._NEWLINE_Pirm\xc4\x85 kart\xc4\x85 robotas i\xc5\xa1bandytas Miesto dien\xc4\x85 2007\xc2\xa0m. bir\xc5\xbeelio 12 d. Kamos up\xc4\x97s krantin\xc4\x97je. Robotas sugedo, nes \xc4\xaf vid\xc5\xb3 pateko vandens. Po to jam \xc4\xafdiegta hidroizoliacija. Toliau bandymai vyko bir\xc5\xbeelio 22 d. Dzer\xc5\xbeinskio rajone. Perm\xc4\x97s milicijos vadovyb\xc4\x97 jam suteik\xc4\x97 sta\xc5\xbeuotojo, o v\xc4\x97liau kursanto vard\xc4\x85.  _NEWLINE_2008\xc2\xa0m. vasar\xc4\x85 i\xc5\xa1si\xc5\xb3stas \xc4\xaf Maskv\xc4\x85 patobulinti. Tolesn\xc4\x97 eksploatacija ir tobulinimai nutraukti, nes n\xc4\x97ra finansavimo.'